ΓΡΑΠΤΗ ΕΡΩΤΗΣΗ E-0785/03

υποβολή: Juan Naranjo Escobar (PPE-DE) προς την Επιτροπή

(14 Μαρτίου 2003)

Θέμα: Καταχρηστικές ρήτρες εις βάρος των πελατών στις τραπεζικές συμβάσεις

Η Οργάνωση καταναλωτών και χρηστών (OCU) της Ισπανίας προσέφυγε ενώπιον των δικαστηρίων κατά διαφόρων τραπεζικών ιδρυμάτων, επειδή αυτά περιλαμβάνουν στις συμβάσεις τους μέχρι και 17 ρήτρες καταχρηστικές και επιζήμιες για τους πελάτες, ζητώντας να κηρυχθούν αυτές άκυρες, γεγονός που δημιούργησε προσδοκίες στην ισπανική κοινωνία.

Φαίνεται ότι με τον τρόπο αυτό αναδεικνύεται εκ νέου η ανάγκη ορισμένες ενέργειες, όπως αυτή της OCU στην Ισπανία, να αποτελέσουν αφορμή για εμπεριστατωμένη μελέτη των καταχρηστικών τραπεζικών ρητρών από τις εθνικές και τις κοινοτικές αρχές.

Ποια είναι η άποψη της Επιτροπής σχετικά με την κοινοτική νομοθεσία για την προστασία των πελατών έναντι των τραπεζικών ιδρυμάτων· Πιστεύει η Επιτροπή ότι παρέχει στους πελάτες επαρκείς εγγυήσεις ότι δεν θα πέσουν θύματα καταχρηστικών και επιζήμιων πρακτικών·

Απάντηση του κ. Byrne εξ ονόματος της Επιτροπής

(15 Απριλίου 2003)

Το ζήτημα της προστασίας των καταναλωτών έναντι των τραπεζών είναι πολύπλευρο:

- Οι ρήτρες επάρκειας κεφαλαίου και προληπτικής εποπτείας εξασφαλίζουν ένα σταθερό τραπεζικό σύστημα, το οποίο είναι προς το συμφέρον και των καταναλωτών.

- Η οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικώνπηρεσιών προς τους καταναλωτές(1) ορίζει ένα αναλυτικό πλαίσιο προστασίας των συμφερόντων των καταναλωτών σε σχέση με τα μέσα διανομής, όπου οι χρηματοοικονομικέςπηρεσίες είναι ειδικότερα κατάλληλες.

- Η οδηγία 93/13/ΕΟΚ του Συμβουλίου της 5ης Απριλίου 1993 σχετικά με τις καταχρηστικές ρήτρες των συμβάσεων που συνάπτονται με καταναλωτές(2) θέσπισε ένα μηχανισμό, ο οποίος σε γενικές γραμμές αποδείκτηκε επιτυχές εργαλείο επίτευξης ισορροπημένων ρητρών των συμβάσεων μεταξύ κατανωλωτών από τη μια πλευρά και πωλητών και παροχέων από την άλλη, συμπεριλαμβανομένου και του χρηματοοικονομικού τομέα, ενώ προς το παρόν δεν προβλέπεται οποιαδήποτε ειδική τροποποίησή του.

Ωστόσο η Επιτροπή πιστεύει ότι μπορούν να επιτευχθούν περισσότερα σε ορισμένους τομείς. Ως εκ τούτου,

- η επικείμενη πρόταση για μια οδηγία-πλαίσιο σχετικά με τις καταχρηστικές πρακτικές εμπορίου, η οποία προγραμματίζεται να θεσπιστεί από την Επιτροπή πριν από το καλοκαίρι, σκοπεύει στην εισαγωγή ενός περιεκτικού πλαισίου, στο οποίο δενπάρχουν πλέον εξειδικευμένες ρήτρες στις προ της σύμβασης σχέσεις καταναλωτή-παροχέα·

- η στρατηγική για την πολιτικήπέρ των καταναλωτών 2002-2006(3) που θεσπίστηκε πρόσφατα ανακοινώνει τη μεταρρύθμιση στο κοινοτικό κεκτημένο στον τομέα της προστασίας του καταναλωτή γενικότερα·

- το έργο που επιτέλεσε η Επιτροπή για τη δημιουργία ενός ενιαίου χώρου πληρωμών θα πρέπει να είναι επωφελές και για τους καταναλωτές.

Επιπλέον το πρόσφατο σχέδιο δράσης σχετικά με Ένα συνεκτικότερο ευρωπαϊκό δίκαιο των συμβάσεων(4) θα αφορά χωρίς αμφιβολία και τις σχέσεις σύμβασης μεταξύ καταναλωτή και τραπεζών, παρόλο που είναι πολύ νωρίς να προβούμε σε λεπτομερείς δηλώσεις σχετικά με αυτό.

(1) ΕΕ L 271 της 29.10.2002.

(2) ΕΕ L 95 της 21.4.1993.

(3) ΕΕ C 137 της 8.6.2002.

(4) ΕΕ C 63 της 15.3.2003.